hotchpotch/miracl-hf-unified huggingface dataset:
आज़ाद हिन्द रेडियो
आज़ाद हिंद रेडियो का आरम्भ नेताजी सुभाष चन्द्र बोस के नेतृत्व में १९४२ में जर्मनी में किया गया था। इस रेडियो का उद्देश्य भारतीयों को अंग्रेजों से स्वतन्त्रता पाने के लिये संघर्ष करने के लिये प्रचार-प्रसार करना था। आज़ाद हिंद रेडियो एक प्रचार रेडियो सेवा थी जिसे 1942 में जर्मनी में नेताजी सुभाष चंद्र बोस के नेतृत्व में स्वतंत्रता के लिए लड़ने के लिए प्रोत्साहित किया गया था। हालांकि शुरुआत में जर्मनी में स्थित, इसके मुख्यालय को दक्षिण पूर्व एशिया में युद्ध के दौरान सिंगापुर में और बाद में रंगून में स्थानांतरित कर दिया गया था। दक्षिण पूर्व एशिया में नेताजी के प्रस्थान के बाद, जर्मन परिचालन जर्मनी में भारतीय सेना के प्रमुख एसीएन नंबियार और बाद में जर्मनी में अरजी हुकुमेट आजाद हिंद के राजदूत ने जारी रखा।
स्टेशन ने अंग्रेजी, हिंदी, तमिल, बंगाली, मराठी, पंजाबी, पश्तो और उर्दू में साप्ताहिक समाचार बुलेटिन प्रसारित किया क्योंकि ये जर्मनी में भारतीय सेना और दक्षिण पूर्व एशिया में भारतीय राष्ट्रीय सेना के लिए संभावित स्वयंसेवकों की भाषाएं थीं। अधिकांश स्वयंसेवकों ने केवल इन भारतीय भाषाओं को ही बात की।
आज़ाद हिंद रेडियो का लक्ष्य सहयोगी रेडियो स्टेशनों के प्रसारण का मुकाबला करना था। आज़ाद हिंद रेडियो पर, नेताजी ने ब्रिटिश ब्रॉडकास्टिंग कॉर्पोरेशन को ब्लफ एंड ब्लस्टर कॉर्पोरेशन और ऑल इंडिया रेडियो को एंटी इंडियन रेडियो के रूप में संदर्भित किया।
आजाद हिंद रेडियो पर नेताजी के भाषण:
परसा (बहुविकल्पी)
परसा, पर्सा, PARSA, PARASA नाम के अन्य गाँव, नगर व ज़िले भी हैं जिन्हें 'गूगल' या 'विकिपीडिया' पर देख सकते हैं|
सामूहिक पूजन
सामूहिक पूजन (अंग्रेज़ी: liturgy) किसी धार्मिक समुदाय के लोगों द्वारा अपनी मान्यताओं के अनुसार पारम्परिक व औपचारिक रूप से मंदिर या किसी अन्य सार्वजनिक स्थान पर एकत्रित होकर पूजा समारोह में भाग लेने की क्रिया को कहते हैं। कई धार्मिक सम्प्रदायों में इसका बहुत महत्व होता है। मसलन कैथोलिक ईसाई मत में "मॉस" (mass) प्रचलित है जिसमें अनुयायी किसी गिरजे में सभा बनाकर एक पादरी के नेतृत्व में पूजा करते हैं। इसी तरह आर्य समाज में हवन और अन्य हिन्दू समुदायों में सामूहिक पूजा, भजन व कीर्तन होता है।
हरियाणा विकास पार्टी
हरियाणा विकास पार्टी की स्थापना हरियाणा के पूर्व मुख्यमंत्री स्वर्गीय चौधरी बंसी लाल ने कांग्रेस से बाहर होकर की थी। 1996 में इस पार्टी को सरकार बनाने का मौका भी मिला, लेकिन 2005 तक आते आते इसने अपनी लोकप्रियता खो दी ओर कांग्रेस में विलय कर लिया था।
मास्को गणितीय पपाइरस
मास्को गणितीय पपाइरस (Moscow Mathematical Papyrus) मिस्र का एक प्राचीन गणितीय पपाइरस है जिसे 'गोलेनिश्चेव गणितीय पपाइरस' भी कहते हैं। ब्लादिमिर गोलेनिश्चेव ने १८९२ या १८९३ में इस पपाइरस को थेबीज (Thebes) में खरीदा था। सम्प्रति यह पपाइरस मॉस्को के पुश्किन राजकीय ललित कला संग्रहालय में रखी है।
पपाइरस
पपाइरस (papyrus /pəˈpaɪrəs/) से आशय पपाइरस (Cyperus papyrus) के पौधों से बने मोटे कागज से है। इस कागज पर लिखे दस्तावेजों को भी पपाइरस ही कहते हैं।
2016 ब्रसल्स धमाके
22 मार्च 2016 को सुबह, तीन समन्वित कील बम विस्फोट बेल्जियम में हुए: ज़वेन्टम में ब्रसेल्स हवाई अड्डे पर दो, और एक  ब्रसेल्स में मेट्रो स्टेशन पर। इन हमलों में 32 पीड़ित और तीन आत्मघाती हमलावर मारे गए और 300 से अधिक लोग घायल हो गए। एक अन्य बम हवाई अड्डे की खोज के दौरान पाया गया। इस्लामिक स्टेट ऑफ इराक और लेवांत(आईएसआईएल) ने हमलों की जिम्मेदारी ली है।
यह बम विस्फोट बेल्जियम के इतिहास में सबसे घातक थे। बेल्जियम सरकार ने तीन दिन के राष्ट्रीय शोक की घोषणा की।
बेल्जियम इराकी नागरिक युद्ध के दौरान आईएसआईएल के ख़िलाफ़ चल रहे सैन्य हस्तक्षेप में भागीदार है। 5 अक्टूबर 2015, को बेल्जियम के एक एफ -16 ने अपना पहला बम बग़दाद में एक आईएसआईएल के ठिकाने पर गिराया था।  12 नवम्बर 2015, को इराक ने गठबंधन के देशों को चेतावनी दी कि आईएसआईएल के नेता गठबंधन देशों पर जवाबी हमले का आदेश दिया था। बेल्जियम के नागरिकों किसी भी अन्य पश्चिमी यूरोपीय देश की तुलना अधिक संख्या में इस जिहादी संगठन से जुड़ें हैं। जनवरी 2015 के एक अनुमान के अनुसार 440 बेल्जियन जिहादी ताकतों की सेना में लड़ने की लिए सीरिया के लिए रवाना हुए हैं। बेल्जियम के कमज़ोर सुरक्षा तंत्र और प्रतिस्पर्धी खुफिया एजेंसियों के कारण, यह जिहादी-भर्ती और आतंकवादी गतिविधियों का केन्द्र बन गया है।
दो भाइयों, इब्राहिम और खालिद अल बकरौइ, को हमलों के दौरान दो आत्मघाती हमलों का दोषी माना जाता है। हवाई अड्डे की सुरक्षा कैमरा वीडियो में, इब्राहिम दो अन्य पुरुषों के साथ देखा गया था; उनमें से एक की नाजिम लकरौइ के रूप में पहचान की थी, इसने भी हमलों के दौरान एक आत्मघाती बम विस्फोट को अंजाम दिया। तीनों सन्दिग्धों की पहचान उस आतंकवादी सेल के साथ की गयी है जिसने नवंबर 2015 में पेरिस में हमलों की साजिश से जुड़ा था।
भोजपुरी मंथन
भोजपुरी मंथन एक भोजपुरी भाषा की मासिक पत्रिका है। इसका मुख्य उद्देश्य भोजपुरी भाषा में प्रौद्योगिकी विषय को लेकर आना है तथा भाषा साहित्य के साथ साथ भोजपुरी के प्रयोग की व्यापकता लाना है। इसके साथ साथ भोजपुरी मंथन का एक ब्लाॅग भी है जिसको भोजपुरी मंथन डाॅट काॅम पर पढ़ा जा सकता है। इसके संपादक‌ जलज कुमार अनुपम है ।
कार भाषा
कार (Car) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। यह सबसे अधिक बोली जाने वाली निकोबारी भाषा है और कार निकोबार द्वीप पर केन्द्रित है। कार भाषा में अभिश्लेषण देखा जाता है। यह वियतनामी भाषा और खमेर भाषा से सम्बन्धित है लेकिन इसकी सबसे निकटतम ग़ैर-निकोबारी भाषा पास में स्थित इण्डोनेशिया के सुमात्रा द्वीप के पश्चिमोत्तरी आचेह क्षेत्र में बोली जाने वाली आचेही भाषा है।
गुलमोहर ग्रैंड
गुलमोहर ग्रैंड एक भारतीय टेलीविजन श्रृंखला है, जिस का स्टार प्लस पर मई 2015 को 3 प्रीमियर हुआ। शो सनशाइन प्रोडक्शंस द्वारा निर्मित है। यह एक मिनी श्रृंखला है जी होटल उद्योग पर आधारित है। यह एक साप्ताहिक शो है जिसका रविवार रात को प्रसारण किया जाता है। भारतीय टेलीविजन अभिनेता असीम गुलाटी, आकांक्षा सिंह और गौरव चोपड़ा ने इस श्रृंखला के लिए हस्ताक्षर किए हैं।
भावनदेसर
भावनदेसर भारत देश के राजस्थान राज्य में चूरू जिले की रतनगढ़ तहसील में है। यह रतनगढ़ के संगम चौराहे से जाने वाली सड़क पर स्तिथ है। भावनदेसर ग्राम पंचायत का मुख्य गांव है।
भारतीय पंचायतीराज अधिनियम के अनुसार यहां सरकार की स्थानीय इकाई है।
निर्वाचित सरकारी पद : सरपंच
सरपंच निर्वाचन : प्रत्यक्ष जनता द्वारा
निर्वाचित सरकारी द्वितीय पद : उपसरपंच
उपसरपंच निर्वाचन : अप्रत्यक्ष (वार्ड पंच द्वारा)
अन्य पद : वार्ड पंच
वार्ड पंच चुनाव : प्रत्यक्ष जनता द्वारा
भावनदेसर के सभी निवासी प्राचीन भारतीय सनातन धर्म (हिन्दू) धर्म में मान्यता रखते हैं। यहां रहने वाले लोग धे तरवाल जाट, ब्राह्मण, सुथार, नायक, मेघवाल तथा लोहार है। यहां के प्रमुख मंदिर -
भावनदेसर में परिवहन का मुख्य मार्ग सड़क मार्ग है।  भावनदेसर से जाने वाली कुछ सड़कें -भावनदेसर गांव से 1.5 किलोमीटर दूर से बीकानेर - रतनगढ़ रेलमार्ग गुजरता है तथा भावनदेसर के नजदीकी रेलवे स्टेशन निम्न है -[बीकानेर विश्वविद्यालय
[[श्रेणी:चूरू ज़िला]] [[श्रेणी:राजस्थान]]
निकोबारी लोग
निकोबारी भारत के निकोबार द्वीपसमूह में रहने वाले ऑस्ट्रो-एशियाई भाषा-परिवार की निकोबारी भाषाएँ बोलने वाला एक समुदाय है।
मूल रूप से निकोबारी सर्वात्मवाद के अनुयायी थे जिसमें प्राकृतिक शक्तियों और पूर्वजों को देवों के रूप में पूजा जाता था। भारत में ब्रिटिश राज के काल में इनका ईसाईकरण किया गया, लेकिन पारम्परिक निकोबारी आस्थाएँ आज भी कई लोगों द्वारा मान्य हैं। ईसाईकरण के प्रयास यूरोपीय देशों द्वरा सन् १७५८ में आरम्भ हुए लेकिन विफल रहे। बाद में ईसाईकरण के बाद भी समाज में "तमिलुआना" (ओझा) और "मेलुआना" (पुजारी) की भूमिकाएँ जारी रहीं हैं और अलग-अलग द्वीपों पर आस्थाएँ अलग गहराई से जारी हैं। यह मान्यता है कि कुछ वस्तुएँ साधारण होती हैं और कुछ पवित्र और पवित्र वस्तुओं को छूने या प्रयोग करने में सावधानी बरतनी चाहिये। मसलन हर ग्राम की एक सामाजिक नौका होती है जिसे पवित्र माना जाता है। अन्य नौकाओं से मछली पकड़ने का व यातायात का काम लिया जाता है लेकिन इस पवित्र नौका को केवल समारोहिक प्रयोगों में ही लाया जाता है। बच्चों को इसके पास जाने या इसमें खेलने की मनाही है। कार निकोबार के अलावा अन्य द्वीप के लोग छोटी मानवनुमा मूर्तियाँ रखते हैं जिन्हें बिना हाथ धोये छूना मना होता है।
निकोबारी नर-नारियों का सामाजिक स्तर लगभग बराबर होता है। निकोबारी समुदाय की मुखिया "रानी" की उपाधी रखती है। पहली रानी का नाम इस्लोन था जिन्होनें १९४१-४२ काल में नानकौरी द्वीप के मेवालाल नामक तहसीलदार से विवाह किया था।
लोगों का आवास धरती से खम्बों पर उठे हुए कुटीरों में होता है। रात्रि में इनपर सीढ़ी लगाकर चढ़ा जाता है और फिर सीढ़ी ऊपर खींच ली जाती है। गावों में यह कुटीर स्थान-स्थान पर खड़े किये जाते हैं।
निकोबारी समुदाय अलग-अलग निकोबारी भाषाएँ बोलते हैं। कार भाषा सर्वाधिक बोले जाने वाली निकोबारी भाषा है।
कार निकोबार
कार निकोबार, जिसे कार भाषा में पू कहते हैं, भारत के निकोबार द्वीपसमूह का उत्तरतम और सर्वाधिक आबादी वाला द्वीप है। २००४ की सूनामी में इस द्वीप को बहुत क्षति पहुँची थी। यह अण्डमान द्वीपसमूह के छोटे अण्डमान द्वीप और नन्कोव्री द्वीप के बीच में स्थित है। प्रशासनिक रूप से यह निकोबार ज़िले की कार निकोबार तहसील में गठित है। द्वीप पर भारतीय वायु सेना का एक महत्वपूर्ण अड्डा है।
कार निकोबार द्वीप का पिनकोड ७४४३०१ है और द्वीप पर १५ गाँव बसे हुए हैं। समय के साथ-साथ हर गाँव के दो नाम बन गये हैं। एक नाम कार भाषा में है जिसे स्थानीय निवासी प्रयोग करते हैं और जिसका सही उच्चारण पर्यटकों के लिये कभी-कभी कठिन होता है। इस कारणवश हर गाँव का एक अन्य नाम भी पड़ गया है। नीचे दी गई तालिका में पहले गाँव का निकोबारी नाम और फिर बाहरी नाम दिया गया है:
लोकताक झील
लोकताक झील भारत के पूर्वोत्तर भाग में स्थित मणिपुर राज्य की एक झील है। यह अपनी सतह पर तैरते हुए वनस्पति और मिट्टी से बने द्वीपों के लिये प्रसिद्ध है, जिन्हें "कुंदी" कहा जाता है। झील का कुल क्षेत्रफल लगभग २८० वर्ग किमी है। यह झील मणिपुर के चुडाचांदपुर जिले में स्थित है। यह मणिपुर का सबसे बड़ा जिला है। झील पर सबसे बड़ा तैरता द्वीप "केयबुल लामजाओ" कहलाता है और इसका क्षेत्रफल ४० वर्ग किमी है। यह संगइ हिरण का अंतिम घर है जो एक विलुप्तप्राय जाति है। इस फुमदी को केयबुल लामजाओ राष्ट्रीय उद्यान के नाम से भारत सरकार ने एक संरक्षित क्षेत्र घोषित कर दिया है और यह विश्व का एकमात्र तैरता हुआ राष्ट्रीय उद्यान है। लोकताक झील मणिपुर के लिये बहुत आर्थिक व सांस्कृतिक महत्त्व रखती है। इसका जल विद्युत उत्पादन, पीने और सिंचाई के लिये प्रयोग होता है। इसमें मछलियाँ भी पकड़ी जाती हैं।
मणिपुरी भाषा में "लोक" का अर्थ "नदी या झरना" और "ताक" का अर्थ "अंत" होता है।
अनीता ब्रुकनर
अनीता ब्रुकनर (जन्म: १६ जुलाई १९२८ - १० मार्च २०१६), बुकर पुरस्कार विजेता ब्रिटिश लेखिका थीं। उन्हें वर्ष १९८४ में उनके उपन्यास ‘होटल डू लैक’ के लिए बुकर पुरस्कार प्रदान किया गया था। उनका पहला उपन्यास ‘ए स्टार्ट इन लाइफ’ वर्ष १९८१ में प्रकाशित हुआ था। वर्ष १९९० में इन्हें साहित्य सेवा के लिए 'कमांडर ऑफ द ऑर्डर ऑफ ब्रिटिश एम्पायर' से सम्मानित किया गया था।
तेरेस्सा द्वीप
तेरेस्सा (Teressa), जिसे निकोबारी भाषाओं में लुरू (Luroo) कहते हैं, भारत के निकोबार द्वीपसमूह का एक द्वीप है। यह पड़ोसी कमोर्ता द्वीप से पश्चिम में और कत्चल द्वीप से पश्चिमोत्तर में स्थित है। तेरेस्सा से छोटा चौरा द्वीप इस से उत्तर में और बोमपोका द्वीप पूर्व में स्थित है। तेरेस्सा द्वीप के उत्तरी भाग में ८७ मीटर तक की ऊँचाई वाली भूमि है। सन् २००१ की भारतीय जनगणना के अनुसार यहाँ २०४३ लोग रह रहे थे। यहाँ की चार सबसे बड़ी बस्तियाँ बंगाली, कलासी, मिनयुक और अलूरंग हैं।
चौरा द्वीप
चौरा (Chowra) भारत के निकोबार द्वीपसमूह का एक द्वीप है। यह पड़ोसी कमोर्ता द्वीप से पश्चिम में और कत्चल द्वीप से पश्चिमोत्तर में स्थित है। चौरा से बड़ा तेरेस्सा द्वीप इस से दक्षिण में स्थित है।
द्वीप पर अधिकतर भूमि निचली सतह की समतल धरती है लेकिन दक्षिणी छोर पर १०४.५ मीटर की ऊँची चट्टान है। द्वीप के पश्चिमोत्तरी तट से परे समुद्र में प्रवाल शैल-श्रेणी (कोरल रीफ़) लगभग २ किमी तक चलती है।
द्वीप पर पाँच गाँव हैं जो सभी पूर्वी तट के समीप हैं। इनकी आबादियाँ इस प्रकार हैं:चौरा द्वीप के पाँच गाँव मिलकर हर वर्ष ३ सप्ताह का "पानुओहोनोत" नामक त्यौहार मनाते हैं जिसके आयोजन के लिये हर वर्ष में एक गाँव ज़िम्मेदारी लेता है। इस त्यौहार की तैयारी में कई महीने लग जाते हैं और इसमें अन्या गाँव भी थोड़ी-बहुत सहायता करते हैं। अगले वर्ष क्रमानुसार अगला गाँव ज़िम्मेदारी लेता है। यह त्यौहार पूर्वजों के सम्मान और स्मृति में आयोजित होता है। त्यौहार मनाने के लिये नाच-गाना होता है और अंत में एक नौका चलाने की स्पर्धा होती है। "पानुओहोनोत" का अर्थ सूअर त्यौहार है और यह पूर्वोत्तर से वायु-प्रवाह आरम्भ होने के मौसम में आयोजित होता है। जब हवा की दिशा पलटकर दक्षिणपश्चिम से आरम्भ होती है तो "कांचेउओल्लो" (अर्थ: मुर्गी त्यौहार) आयोजित होता है।
मन में है विश्वास
मन में है विश्वास एक हिंदी भाषा की भारतीय पौराणिक नाटक श्रृंखला है। इसका प्रसारण सोनी टीवी पर किया गया। इस श्रृंखला को 18 अगस्त 2006 से प्रत्येक शुक्रवार रात 8 बजे प्रसारित किया गया।
शो में भगवान, विश्वास, और चमत्कार से संबंधित वास्तविक जीवन की घटनाओं को चित्रित किया जाएगा। प्रत्येक प्रकरण सच्चे जीवन की घटना जो भारत के सभी कोनों से लोगों के जीवन में हुई हैं, से प्रेरित है। इसकी संकल्पना(कॉन्सेप्ट) विकास कपूर लिखा गया है।
कमोर्ता द्वीप
कमोर्ता (Kamorta) भारत के निकोबार द्वीपसमूह का एक द्वीप है। यह पड़ोसी तेरेस्सा द्वीप से पूर्व में स्थित है। द्वीप पर एक कालाटापू नामक बस्ती स्थित है।
कत्चल द्वीप
कत्चल (Katchal), जिसे निकोबारी भाषाओं में तिहन्यु (Tihnyu) कहा जाता है, भारत के निकोबार द्वीपसमूह का एक द्वीप है।
नन्कोव्री द्वीप
नन्कोव्री (Nancowry) भारत के निकोबार द्वीपसमूह का एक द्वीप है, हालांकि उसके साथ-साथ कुछ अन्य द्वीपों के समूह को भी नन्कोव्री कहा जाता है।
चौरा भाषा
चौरा या तुतेत भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी चौरा द्वीप पर केन्द्रित हैं।
तेरेस्सा भाषा
तेरेस्सा (Teressa) या ताइह-लोंग (Taih-Long) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी तेरेस्सा द्वीप पर केन्द्रित हैं।
नन्कोव्री भाषा
नन्कोव्री (Nancowry) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी नन्कोव्री द्वीप और उसके पास स्थित कुछ द्वीपों पर केन्द्रित हैं।
कमोर्ता भाषा
कमोर्ता (Camorta) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी कमोर्ता द्वीप पर केन्द्रित हैं।
कोलकाता पुल हादसा
भारतीय महानगर कोलकाता के गिरिश नगर पार्क में एक निर्माणाधीन पुल ३१ मार्च २०१६ को ढ़ह गया। इसमें कम से कम २७ लोग मारे गये और ८० घायल हो गये।
२.२ किलोमीटर (१.४ मील) लम्बे विवेकानन्द फ्लाईओवर पुल को २००८ में प्रस्तावित किया गया था और २००९ में इसका निर्माण कार्य आरम्भ हुआ। इसके निर्माण का कार्य हैदराबाद की आईवीआरसीएल नामक कंपनी को दिया गया था। यह कम्पनी उत्तर प्रदेश और विभिन्न अन्य राज्यों में काम करने से प्रतिबन्धित है। यह कार्य २०१० तक पूर्ण होना था लेकिन बार-बार समयसीमा को अगे बढ़ाया गया। स्थानीय लोगों के अनुसार ३० मार्च २०१६ को गिरने से एक दिन पहले, पुल पर बजरी (कंकरीट) डाली गयी थी। पुल के ढहने से घण्टों पूर्व, वहाँ काम कर रहे लोगों ने बाहुधरनों के नट (जोड़ने के लिए प्रयुक्त पेच) टूटने की आवाज सुनी।
भारतीय समयानुसार ३१ मार्च २०१६ को दोपहर १२:३२ बजे १५० मीटर (४९० फुट) पुल की इस्पात की पट्टी गिर गयी जिससे इसके नीचे से जा रहे बहुत सारे पैदल और वाहन फंस गये। यह दुर्घटना व्यस्त रबिन्द्र सरानी - के॰के॰ टैगोर स्ट्रीट चौराहे पर हुआ। इसमें कम से कम २५ लोग मारे गये और ७५ घायल हुये। लगभग ९० लोगों को मलबे से निकाल लिया गया है लेकिन सैकड़ों लोग फंसे हुये हैं।
१ अप्रैल २०१६ को आईवीआरसीएल को भारतीय दण्ड संहिता की धारा ३०२ के तहत हत्या के लिए आरोपित किया गया। पुलिस ने हैदराबाद में २ और कोलकता में आईवीआरसीएल के अधिकारियों को गिरफ्तार कर लिया तथा आईवीआरसीएल के स्थानीय कार्यालय को बन्द कर दिया जबकि आईवीआरसीएल अधिकारियों के अनुसार यह एक "दैवी घटना" है। इस दुर्घटना के बाद कंपनी के शेयर में ११.७ प्रतिशत की कमी आयी।
पश्चिम बंगाल की मुख्यमंत्री ममता बनर्जी दुर्घटना के बाद स्थिति का जायजा लेने घटना स्थल पर पहुँची। उन्होंने कहा कि इस दुर्घटना के जिम्मेदार लोगों को क्षमा नहीं किया जायेगा और उन्होंने पिछली वामपंथी सरकार पर इस पुल का ठेका देने का आरोप लगाया।
माकपा की अगुवाई वाली पिछली सरकार ने आरोप लगाया कि पुल का ढहने वाला भाग वर्तमान सरकार के समय में बना है और इसके लिए वर्तमान सरकार जिम्मेदार है।
नगरीय विकास राज्य मंत्री बाबुल सुप्रियो ने टिप्पणी की कि पुल का काम अवैज्ञानिक तरीके से हो रहा था और राज्य प्रशासन ने तीन वर्ष पूर्व उल्टाडांगा पुल के के ढहने से कोई सीख नहीं ली।
ट्रिन्केट द्वीप
ट्रिन्केट (Trinket) भारत के निकोबार द्वीपसमूह का एक द्वीप है। यह पड़ोसी कमोर्ता द्वीप से पूर्व में स्थित है।
सन् २००१ की भारतीय राष्ट्रीय जनगणना में यहाँ चार गाँवों में ४३६ लोग बसे हुए थे: ट्रिन्केट (२४४ लोग), सफ़ेबालू (१२७ लोग), तापिअंग (४२ लोग) और होककूक (२३ लोग)। २००४ की सुनामी ने इस द्वीप को तबाह कर दिया। ९१ लोगों की जानें गई या वे लापता हो गये। सुनामी उत्पन्न करने वाले भूकम्प के भी भयंकर असर हुए। द्वीप का एक भाग सागर के नीचे धकेल दिया गया और द्वीप का क्षेत्रफल ३६ वर्ग किमी से कम होकर २९ किमी रह गया। द्वीप की बची आबादी की सुरक्षा के लिये सरकार ने उन्हें नन्कोव्री द्वीप और कमोर्ता द्वीप ले जाकर बसा दिया और वहाँ "विकास नगर" नामक बस्तियाँ निर्माण की। २०१३ में ट्रिन्केट पर केवल २ लोग वापस जा कर रह रहे थे।
कत्चल भाषा
कत्चल (Katchal) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी कत्चल द्वीप पर केन्द्रित हैं। इसके पड़ोसी ट्रिन्केट द्वीप पर इसकी एक उपभाषा बोली जाती है। कत्चल भाषा और ट्रिन्केट भाषा के बोलने वाले एक-दूसरे को समझ सकते हैं लेकिन वे किसी भी अन्य मध्य निकोबारी भाषा को नहीं समझ सकते। २००४ की सूनामी के बाद ट्रिन्केट के सभी लोगों को कत्चल और कमोर्ता द्वीप पर लाया गया और अनुमान है कि, जैसे वे स्थानीय आबादी में घुलमिल जाते हैं, ट्रिन्केट उपभाषा विलुप्त हो जायेगी।
मध्य निकोबारी भाषाएँ
मध्य निकोबारी भाषाएँ (Central Nicobarese languages) भारत के निकोबार द्वीपसमूह में बोली जाने वाली भाषाओं का एक समूह है जो ऑस्ट्रो-एशियाई भाषाओं की निकोबारी शाखा की उपशाखा है। इसकी भिन्न भाषाओं को बोलने वाले एक-दूसरे को समझ नहीं सकते। केवल कत्चल और ट्रिन्केट भाषाओं को बोलने बाले एक-दूसरे को समझ सकते हैं और ट्रिन्केट को कत्चल भाषा की उपभाषा समझा जाता है, जबकि अन्य सभी भिन्न भाषाएँ मानी जाती हैं:
दक्षिण निकोबारी भाषा
दक्षिण निकोबारी भाषा (Southern Nicobarese language) भारत के निकोबार द्वीपसमूह में बोली जाने वाली एक भाषा है जो ऑस्ट्रो-एशियाई भाषाओं की निकोबारी शाखा की सदस्य है। इसके मातृभाषी छोटे निकोबार द्वीप (ओंग) और बड़े निकोबार द्वीप (लोओंग) पर केन्द्रित हैं। कोन्डुल और पुलो मिलो द्वीपों के रहने वाले भी यही भाषा बोलते हैं। हर द्वीप पर इसकी भिन्न उपभाषा बोली जाती है।
छोटा निकोबार
छोटा निकोबार (Little Nicobar), जिसे दक्षिण निकोबारी भाषा में ओंग (Ong) कहा जाता है, भारत के निकोबार द्वीपसमूह का एक द्वीप है। इसके पास कुछ नन्हे द्वीप भी स्थित हैं, मसलन मेन्चल (Menchal), पुलोमिलो (Pulomilo), त्रेइस/आल्बतेइ (Treis/Albatei), त्राक/मफ़ूया (Trak/Mafuya) और मेरो (Meroe)। कत्चल द्वीप से इस से ७० किमी उत्तर में स्थित है।
बड़ा निकोबार
बड़ा निकोबार (Great Nicobar), जिसे दक्षिण निकोबारी भाषा में टोकिओंग लोंग या केवल लोओंग कहा जाता है, भारत के निकोबार द्वीपसमूह का एक द्वीप है। यह निकोबार द्वीपसमूह का दक्षिणतम द्वीप है और इसका सबसे दक्षिणी बिन्दु "इंदिरा पोइंट" कहलाता है और वह भारत का सबसे दक्षिणी बिन्दु भी है। द्वीप का लगभग ८५% क्षेत्रफल भारत सरकार द्वारा बड़ा निकोबार जैवमण्डल आरक्षित क्षेत्र नामक संरक्षित क्षेत्र घोषित किया जा चुका है।
द्वीप पर कई नदियाँ हैं, जिनमें आलेक्सान्ड्रा नदी, अमृत कौर नदी, डागमार नदी और गैलेथिआ नदी शामिल हैं। पूरे द्वीप पर उत्तर-से-दक्षिण की ओर ढलान होने से अधिकांश नदियाँ दक्षिणपश्चिमी दिशा में बहती हैं। द्वीप पर छोटे टीले-पहाड़ बिछे हुए हैं और एक मुख्य श्रेणी उत्तर-दक्षिण दिशा में खड़ी है जिसमें द्वीप का सबसे ऊँचा पहाड़ - ६४२ मीटर ऊँचा थुलियर पर्वत - स्थित है।
बड़े निकोबार पर कई प्राणी हैं जो, निकोबार के सिवाय, विश्व में कहीं मिलते। इनमें निकोबारी झाड़मुर्गी (Megapodius nicobariensis), केकड़े खाने वाला निकोबारी लम्बी पूँछ बंदर (Macaca fascicularis umbrosa), खारे पानी का मगरमच्छ (Crocodylus porosus), विशाल चमड़ापीठ समुद्री कछुआ (Dermochelys coriacea), मलयई डिब्बा कछुआ (Cuora amboinensis), निकोबारी झाड़छछून्दर (Tupaia nicobarica), जालीदार अजगर (Python reticulatus) और नारियल केकड़ा (Birgus latro) शामिल हैं।
मान सिंह तोमर
महाराजा मान सिंह तोमर ग्वालियर के तोमर वंश के राजपूत राजा थे। उन्हें १४८६ ई॰ में सिंहासन प्राप्त हुआ।
भूमाता ब्रिगेड
भूमाता ब्रिगेड एक संगठन है जो महिलाओं के साथ अन्याय और भ्रष्टाचार के खिलाफ लड़ता है। ये संगठन औरंगाबाद के शिंगणापुर स्थित शनि मंदिर में महिलाओं द्वारा पूजा करने पर रोक का विरोध करने के लिए सुर्ख़ियों में आया था।
भारतीय रक्षा उद्योग
भारत का रक्षा उद्योग रणनीति की दृष्टि से भारत का प्रमुख उद्योग है। १३ लाख से अधिक लोग इससे सक्रिय रूप से जुड़े हुए हैं तथा यह विश्व का तीसरा सबसे बड़ा सैन्य बल है। वर्ष २०१५ में भारतीय सेना के लिये २४७ हजार करोड़ रूपये (२.४७ ट्रिलियन) के बजट का प्रावधान किया गया था।
2016 लाहौर फ़िदायीन हमला
27 मार्च 2016 को लाहौर में एक फ़िदायीन हमले में कम से कम 75 लोग मारे गए और 340 से अधिक घायल हुए। इस हमले का उद्देश्य ईस्टर मना रहे ईसाईयों को निशाना बनाना था। 75 मृतकों में से केवल 14 ईसाई थे, बाकि सभी मुस्लिम थे। पीड़ितों में अधिकतम महिलाएँ और बच्चे थे। पाकिस्तानी तालिबान से सम्बंधित संगठन जमात-उल-अहरार ने हमलों की जिम्मेदारी ली।
मंगल की टेराफॉर्मिंग
मंगल की टेराफॉर्मिंग एक परिकल्पित प्रक्रिया है जिसके द्वारा मंगल ग्रह की जलवायु और सतह को जानबूझ परिवर्तित करके गृह के बड़े हिस्सों को मनुष्य के रहने के लायक बनाया जाएगा।
पुलोमिलो द्वीप
पुलोमिलो (Pulomilo) भारत के निकोबार द्वीपसमूह का एक द्वीप है। यह छोटे निकोबार द्वीप के बहुत समीप स्थित है और इन दोनों की दूरी १ किमी से भी कम है।
पुलोमिलो पर दक्षिण निकोबारी भाषा बोली जाती है, जो छोटे निकोबार, बड़े निकोबार, कोन्डुल और कुछ अन्य द्वीपों पर भी बोलते हैं, हालांकि पुलोमिलो की "चन्नाई पयुह" कहलाने वाली उपभाषा में कुछ स्थानीय विशेषताएँ हैं। यहाँ की अधिकतर आबादी निकोबारी समुदाय की है। धार्मिक रूप से लोग लगभग सौ वर्षों से ईसाई हैं पर मूल निकोबारी धर्म की अस्थाएँ अभी भी मिलती हैं। २००४ की सूनामी का इस द्वीप पर भयंकर प्रकोप हुआ था और द्वीप की लगभग आधी जनसंख्या उस जलप्रलय का शिकार हो गई थी। २००१ की भारतीय राष्ट्रीय जनगणना में पुलोमिलो की जनसंख्या २१४ थी, जिसमें से २००५ में केवल १०९ जीवित थे।
द्वीप के १.३ वग किमी के क्षेत्रफल में से १.२९ वर्ग किमी वन से ढका हुआ है और यहाँ पर केवल एक ही मानवीय बसेरा है, जिसका नाम भी पुलोमिलो है। द्वीप पर विद्युत का प्रबन्ध नहीं है और आने-जाने के लिये नौका ही प्रयोग होती है। निकोबार के अन्य गाँवो की तरह यहाँ भी घरों को खम्बों पर ज़मीन से ऊपर उठाई गई कुटियाओं के रूप में बनाया गया है। प्रथम दृष्टि में द्वीप हरा-भरा और सुंदर प्रतीत होता है।
राहुल राज
राहुल राज एक भारतीय संगीतकार हैं।
सर्वार्थसिद्धि
सर्वार्थसिद्धि एक प्रख्यात जैन ग्रन्थ हैं। यह आचार्य पूज्यपाद द्वारा प्राचीन जैन ग्रन्थ तत्त्वार्थसूत्र पर लिखी गयी टीका हैं। इसमें तत्त्वार्थसूत्र के प्रत्येक श्लोक को क्रम-क्रम से समझाया गया है।
ग्रन्थ के लेखक आचार्य पूज्यपाद, एक दिगम्बर साधु थे। पूज्यपाद एक कवी, दार्शनिक और आयुर्वेद के गहन ज्ञाता थे।
सर्वप्रथम ग्रन्थ में तत्त्वार्थसूत्र के मंगलाचरण का अर्थ समझाया गया है। सर्वार्थसिद्धि के दस अध्याय हैं :सर्वार्थसिद्धि का सर्वप्रथम अंग्रेजी अनुवाद प्रोफ़ेसर स.अ. जैन ने किया था।
जानवरों में समलैंगिक व्यवहार
जानवरों में समलैंगिक व्यवहार गैर-मानव प्रजातियों में समलैंगिक या उभयलैंगिक को कहते हैं। इसमें एक लिंग के जोड़ों के बीच यौन गतिविधि, प्रेम प्रसंग, स्नेह और जोड़ी बंधन शामिल हैं। अनुसन्धान सुझाव देता है कि प्राणी जगत में समलैंगिक व्यवहार हर जगह मौजूद है। सन् 1999 तक, 500 से ज्यादा प्रजातियों (नरवानर गण से लेकर आंत के कीड़ों तक) में समलैंगिक व्यवहार दर्ज किया था। सन् 2006 में "प्रकृति के खिलाफ?" नामक एक प्रदर्शनी के अनुसार यह व्यवहार 1,500 से ज्यादा प्रजातियों में देखा गया है।
2015 नेपाल नाकाबंदी
2015 नेपाल नाकाबंदी नेपाल के नए संविधान के विरोध में भारतद्वारा की गई एक अनाधिकारिक नाकाबंदी थी।
रोहित वेमुला
रोहित चक्रवर्ती वेमुला (30 जनवरी 1989 - 17 जनवरी 2016) हैदराबाद विश्वविद्यालय, तेलंगाना में एक पीएचडी छात्र था जिसने 17 जनवरी 2016 को आत्महत्या कर ली थी।
इंदिरा पोइंट
इंदिरा पोइंट (Indira Point) भारत के निकोबार द्वीपसमूह के बड़े निकोबार द्वीप पर स्थित एक गाँव है। यह भारत का दक्षिणतम बिन्दु भी है। यहाँ एक प्रकाशस्तम्भ स्थित है। प्रशासनिक रूप से यह लक्ष्मीनगर पंचायत के अधीन है।
इस ग्राम का नाम इंदिरा पॉइंट भारत की भूतपूर्व महिला प्रधानमंत्री श्रीमती इंदिरा गांधी के ऊपर रखा गया है | पहले इस बिंदु का नाम पिग्मालायन बिंदु तहत पारसन का बिंदु था | लेकिन २१ फ़रवरी १९८४ में इसका नामकरण परिवर्तित कर दिया गया | लेकिन आधिकारिक नामकरण समारोह १० अक्टूबर १९८५ में किया गया |
यह बिन्दु पहले पिग्मेलियन पोइंट और पार्सन्स पोइंट के नाम से जाना जाता था। ३० अप्रैल १९७२ को यहाँ प्रकाशस्तम्भ का उद्घाटन हुआ। १ दिसम्बर २००४ में हिन्द महासागर भूकम्प और सूनामी में यहाँ का भूगोल बदल गया और इंदिरा पोइंट की ऊँचाई ४.२५ मीटर कम हो गई। इस सुनामी में यहाँ के अनेक निवासी लापता हो गए। इसके अलावा ४ वैज्ञानिक जो चर्मपृष्ठ कछुए पर अध्यन कर रहे थे उनकी भी मृत्यु हो गयी थी।
इंदिरा पॉइंट लक्ष्मीनगर ग्राम पंचायत के अंतर्गत आता है।
यहाँ के कई निवासियों की मृत्यु २००४ के सुनामी में हो गयी थी। २०११ के जनगणना के अनुसार यहाँ केवल ४ परिवार ही निवास करते है।
कांचा इलैया
कांचा इलैया (जन्म 5 अक्टूबर 1952) एक भारतीय अकदमीशियन, लेखक और दलित अधिकारों के कार्यकर्ता हैं। उनके द्वारा लिखी गई कुछ किताबें ये हैं: "मैं हिन्दू क्यों नहीं हूँ"; "हिन्दू धर्म पश्चात भारत : दलित-बहुजन में एक चर्चा"; "सामाजिक-आध्यात्मिक और वैज्ञानिक क्रांति"; "भगवान एक राजनीतिक दार्शनिक के रूप में : ब्राह्मणवाद को बुद्ध की चुनौती"; "भारत में लोक-तंत्र : एक खोखला शंख"; "मटके को घुमाता, जमीन को टाइल करता : हमारे समय में श्रम की गरिमा"; "अछूत भगवान: जाति और रेस पर एक उपन्यास"; "राष्ट्र और दमनकारी संस्कृति"; "भैंस राष्ट्रवाद : आध्यात्मिक फ़ासीवाद की आलोचना"।
कांचा इलैया का जन्म पूर्वी हैदराबाद राज्य के वारंगल जिले के पापियापेट गाँव में हुआ था। उनका परिवार भेड़-चराई कुरुमा गोल्ला जाति से संबंधित था, जो भारत सरकार द्वारा अन्य पिछड़ा वर्ग समूह के रूप में नामित एक समुदाय है।कांचा इलैया ने अपनी मां, कंच कट्टम्मा को अपने राजनीतिक विचारों को आकार देने में महत्वपूर्ण भूमिका निभाई। कांचा इलैया के अनुसार, वह वन गार्ड के भेदभावपूर्ण व्यवहार के ख़िलाफ़ कुरुमास के संघर्ष के अग्रभाग में सबसे आगे थीं। पुलिस क्रूरता के विरोध में एक हिंसक टकराव के दौरान कंच कट्टम्मा की मौत हो गई थी।
एक दलित कार्यकर्ता, कांचा इलैया को अक्सर समाचार रिपोर्टों में दलित खुद के रूप में पहचाना जाता है, हालांकि वह वास्तव में एक अन्य पिछड़ा वर्ग समुदाय में पैदा हुआ थे।
कांचा इलैया को राजनीतिक विज्ञान और एम.फिल में एमए की उपाधि प्राप्त हुई, जिसे दक्षिण भारतीय राज्य आंध्र प्रदेश में भूमि सुधार के अपने अध्ययन के लिए सम्मानित किया गया। वह महात्मा ज्योतिराव फुले पुरस्कार प्राप्तकर्ता रहे हैं और 1994-97 के बीच नेहरू फेलो थे।
कांचा इलैया ने बौद्ध धर्म के राजनीतिक आयाम की खोज के अपने काम के आधार पर पीएचडी अर्जित की, जो कि भगवान में राजनीतिक दार्शनिक - बुद्ध चुनौती ब्राह्मणवाद के रूप में समाप्त हुई।
बड़ा निकोबार जैवमण्डल आरक्षित क्षेत्र
बड़ा निकोबार जैवमण्डल आरक्षित क्षेत्र (Great Nicobar Biosphere Reserve) भारत का एक वान्य संरक्षित क्षेत्र है। यह अण्डमान व निकोबार द्वीपसमूह के बड़े निकोबार द्वीप पर स्थित है और उस द्वीप के ८५% क्षेत्रफल पर विस्तृत है। इसमें ८८५ वर्ग किमी का केन्द्रीय क्षेत्र है जिसके इर्द-गिर्द १२ किमी चौड़ा मध्यवर्ती पट्टा है। भारत सरकार ने इसे जनवरी १९८९ में स्थापित किया था और इसमें भारत के दो राष्ट्रीय उद्यान सम्मिलित हैं: कैम्पबॅल बे राष्ट्रीय उद्यान और गैलेथिआ राष्ट्रीय उद्यान।
महापद पक्षी
महापद (megapode) मोटे और मध्यमाकार के मुर्गी-जैसे, छोटे सिर और बड़े पंजों वाले पक्षियों का एक जीववैज्ञानिक कुल है। इनका नाम "महा" (यूनानी सजातीय शब्द: मेगा, μέγα) और "पद" (यूनानी सजातीय शब्द: पॉड, अर्थ: पैर) के मिश्रण से बना है। यह अधिकतर भूरे और काले रंग के होते हैं। इनकी विशेषता है कि इनके शिषु अण्डे से निकलते ही विकसित-रूप से चलने-फिरने व छोटे ग्रास को पकड़ने में सक्षम होते हैं।
* पक्षी
बेलारूस के राष्ट्रीय प्रतीक
सोवियत संघ से बेलारूस की स्वतंत्रता के बाद, सोवियत काल से पहले के अपने राष्ट्रीय चिह्नों को पुनः परिभाषित किया। इसमें लाल और श्वेत पट्टियों वाला एक ध्वज, घोड़े की पीठ पर आकर्मण की मुद्रा में बैठा शूरवीर का कुलचिह्न शामिल हैं। इन राष्ट्रिय चिह्नों को १९९५ के विवादित मतदान के बाद सोवियत-काल के चिह्नों से प्रतिस्थापित किया गया। राष्ट्रगान सहित इन दो चिह्नों को संवैधानिक रूप से बेलारूस के राष्ट्रीय प्रतीकों के रूप में शामिल किया गया है।
वर्ष १९९४ में बेलारूस के संविधान के अनुच्छेद १९ में देश के राष्ट्रीय चिह्नों की सूची दी गयी है। अनुच्छेद १९ के अनुसार:
प्रत्येक राष्ट्रीय चिह्न को आगे उसके नियम से परिभाषित किया जायेगा। राष्ट्रीय प्रतीकों का उपयोग प्रत्येक प्रतीक से सम्बंधित नियम में समाहित होगा।
वर्ष १९९५ के जनमत संग्रह में दो में से एक प्रतीक को राष्ट्रीय ध्वज के रूप में चुना गया और इसे ७ जून १९९५ से काम में लिया जा रहा है। ध्वज के मुख्य भाग में लाल और हरे, दो रंगों को प्रयुक्त किया गया है। इसके अलावा पहराया जाने वाला भाग अन्य रूप में अलंकृत किया गया है। वर्तमान ध्वज १९५१ के ध्वज का आधुनिकीकरण है जो देश के सोवियत संघ के गणराज्य के रूप में था। सोवियत संस्करण में हथौड़ा और हँसिया फहराने के उपरी भाग में स्थित थे तथा अलंकृत रंगों को उल्टा कर दिया गया है। सरकारी आधिकारिकों और अभिकरणों द्वारा प्रयुक्त विभिन्न ध्वज राष्ट्रीय ध्वज पर आधारित थे।
प्रतिस्थापित करने के बावजूद, बेलारूस का पुराना ध्वज वर्तमान बेलारूसी राष्ट्रपति अलेक्जेंडर लुकशेंको के विरोधियों द्वारा काम में लिया जाता है। पूर्व ध्वज श्वेत पृष्ठभूमि के साथ मध्य में लाल क्षेतिज पट्टियों से बना था। यह बेलारूसी राष्ट्रीय गणराज्य और सोवियत संघ से १९९१ में स्वतंत्रता के बाद काम में लिया जाता था। राष्ट्रीय ध्वज, राष्ट्रगान और राष्ट्रप्रतीक के अतिरिक्त बेलारूस के विभिन्न अनाधिकारिक चिह्न भी हैं। क्रॉस ऑफ़ यूफ्रोसेयना, १२वीं सदी का स्मारक चिह्न जो द्वितीय विश्व युद्ध के समय गायब हो गया था, को बेलारूस का आध्यात्मिक प्रतीक माना जाता है। यूरोपीय जंगली बैल, जिसे सामन्यतः विसेंट कहा जाता है, बेलारूस और बेलावेझा जंगल के प्रतीक के रूप में देखा जाता है। यह ब्रेस्ट ओब्लास्त के प्रतीकों में भी शामिल है।
पाकिस्तान की क़ौमी असेम्बली के उपाध्यक्ष
क़ौमी असेम्बली के उपाध्यक्ष पाकिस्तान की संसद के निम्नसदन, क़ौमी असेम्बली के उप-सभापति हैं। पाकिस्तान की राष्ट्रीय सभा के अध्यक्ष की अनुपस्थिति में वे सदन की कार्रवाइयों का निर्वाह करते हैं। उन्हें सदन के सदस्यों द्वारा चुना जाता है।
सभा के उपाध्यक्षों की सूची:
पाकिस्तान की राष्ट्रीय सभा के अध्यक्ष
पाकिस्तान की नेशनल असेंबली के अध्यक्ष, पाकिस्तान की संविधान द्वारा स्थापित एक संवैधानिक पद है, वे पाकिस्तान की नैशनल असेम्बली के सभापति एवं अधिष्ठाता हैं। अध्यक्ष राष्ट्रपति के उत्तराधिकार पंक्ति में पाकिस्तान की सेनेट के अध्यक्ष के पश्चात तीसरे स्थान पर हैं, यानी राष्ट्रपति के अभाव में वे राष्ट्रपतित्व का निर्वाह करते हैं, जबकि रुतबे के आधार पर वे राष्ट्रपति , प्रधानमंत्री और सेनेट के अध्यक्ष के बाद चौथे स्थान पर होता है। इसके अलावा अध्यक्ष विदेशों में भी निचले सदन के प्रवक्ता होता है। वे तटस्थ होता है। वह नेशनल असेंबली को भंग किए जाने के बाद अगले अध्यक्ष के चयन तक अध्यक्षता की जिम्मेदारियां निभाने है।
पाकिस्तान की नेशनल असेंबली के स्पीकर और राष्ट्रपतियों की सूची इस प्रकार है:
मीत ब्रदर्स
मीत ब्रदर्स एक हिंदी फिल्म संगीत निर्देशक जोड़ी है। इन्होने मिलकर कई बॉलीवुड फिल्मों के लिए संगीत दिया है। इस जोड़ी में मनमीत सिंह और हरमीत सिंह शामिल हैं। पहले इसमें अंजान भट्टाचार्य भी शामिल थे और वे मीत ब्रदर्स अंजन कहलाते थे पर २०१५ में भट्टाचार्य तिकड़ी से प्रथक हो गए और उन्होंने अपना खुद का संगीत व्यवसाय शुरू किया। तीनों ने मिलकर कई फिल्मों में हिट संगीत दिया है। २०१४ में उनके द्वारा रचित गीत " बेबीडॉल", जो कि सन्नी लियोन पर फिल्माया गया था, काफी मशहूर और हिट हुआ।
इन्होने कई हिट फिल्मों के लिए जैसे "ज़ंजीर", "ओ माय गॉड","सत्याग्रह", "रागिनी एमएमएस २", "किक", "सिंघम रिटर्न्स", "रॉय", "एक पहेली लीला", "हीरो", "मस्तीज़ादे" के लिए संगीत बनाया है।
मीत ब्रदर्स भाई हैं। इनका परिवार पंजाबी है और वे ग्वालियर में रहते थे। इनके पिता का नाम गुलजार सिंह और माता का नाम निम्मी गुलजार है। इनकी माँ चाहती थी की दोनों मुंबई जाकर नाम कमाएं पर उनके पिता चाहते थे की वो अपनी शिक्षा पूूरी कर बिज़नेस संभालें। इसलिए उन्होंने दोनों बेटों - हरमीत और मनमीत का बोर्डिंग स्कूल में दाखिल करवाया। उनकी शुरूआती शिक्षा सिंधिया कन्या विद्यालय (तब को-एजुकेशन) में हुईं। इसके बाद वे उच्च शिक्षा के लिए मुंबई चले गए। बॉलीवुड में कदम रखने के लिए उन्होंने एक्टिंग से शुरुआत की पर उनके एकल गाने "जोगी सिंह बरनाला सिंह" की सफलता के बाद उन्होंने एक्टिंग को छोड़ संगीत को चुन लिया। और उसके बाद उन्होंने कई फिल्मों में संगीत निर्देशक के तौर पर काम किया और हिट संगीत दिया। दोनों भाइयों ने अपनी ग्रेजुएशन मुंबई के सीडेनहम कॉलेज से पूरी की। दोनों ने संगीत में औपचारिक शिक्षा ग्रहण नहीं की है। दोनों ने टीवी सीरियल "क्योंकि सास भी कभी बहू थी" और "शगुन" में भी काम किया है।
बड़े भाई मनमीत ने 2002 में करिश्मा मोदी से शादी की और वर्तमान में उनके एक बेटी है - सुमायरा। करिश्मा हिंदी टीवी सीरियलों में काम करती हैं। छोटे भाई हरमीत की शादी शेफाली जरीवाल से हुई थी पर कुछ सालों बाद दोनों ने तलाक ले लिया और हरमीत ने 2010 में सुनैना सिंह से शादी कर ली। उनके एक बेटा है - आयान।
एक्टिंग छोड़ने के बाद मीत ब्रदर्स ने बॉलीवुड में संगीत निर्देशक के तौर पर काम किया। कई साल पहले उनकी मुलाक़ात एक कार्यक्रम में अंजन भट्टाचार्य से हुई और तीनों ने मिलकर साथ काम करने का निश्चय किया और उन्होंने अपनी तिकड़ी का नाम मीत ब्रदर्स अंजन ("मीत ब्रोस अंजन" के नाम से भी जाना जाता है) रखा। तीनों ने मिलकर कई गानों के लिए संगीत बनाया और अपनी आवाज भी दी। पर उन्हें बड़ी सफलता तब मिली, जब २०१४ की फिल्म रागिनी एमएमएस २ में उनके द्वारा बनाया गाना "बेबी डॉल", जिसे उन्होंने कनिका कपूर के साथ गया था, हिट हुआ। सन्नी लियोन पर फिल्माया यह गाना हिट हुआ और इसकी काफी प्रशंसा हुई। फिर उन्होंने कई बार हिट संगीत दिया। २०१५ में अंजन भरताचार्य तिकड़ी से अलग हो गए और उन्होंने अपना खुद का संगीत व्यवसाय शुरू किया। उन्होंने अपना खुद का रिकॉर्डिंग स्टूडियो भी खोला जिसका नाम "मीत ब्रोस रिकॉर्डिंग स्टूडियो" रख गया।
उनके गाने "पिंक लिप्स", "हैंगओवर", "पार्टी तो बनती है", "चिट्टियां कलाइयां" भी काफी हिट हुए और उन्हें संगीत जगत में सफलता हाथ लगी। वे दोनों कई संगीत आयोजन भी करते हैं और कॉन्सर्ट में भाग भी लेते हैं। उनके संगीत के लिए उन्हें कई सम्मान और अवार्ड्स मिल चुके हैं जिसमें फ़िल्मफ़ेयर पुरस्कार भी शामिल हैं।
पूर्वी यूरोप
पूर्वी यूरोप यूरोप के महाद्वीप का पूर्वी भाग है। इसकी सीमाओं पर आम सहमति न होने के कारण इसमें सम्मिलित देशों व क्षेत्रों की कोई सर्वस्विकृत सूची नहीं है। अक्सर इसमें यूरोप के वह देश आते हैं जो या तो भूतपूर्व सोवियत संघ के भाग थे या उसके प्रभाव में थे। इनमें रूस, यूक्रेन, बेलारूस, पोलैण्ड, बुल्गारिया, चेक गणतंत्र, स्लोवाकिया, एस्टोनिया, लातविया, लिथुएनिया, हंगरी और मोल्दोवा सम्मिलित हैं। कुछ स्रोतों में अल्बानिया और भूतपूर्व यूगोस्लाविया के विखंडन से बने देश - सर्बिया, मासेदोनिया, स्लोवीनिया, क्रोएशिया, बोस्निया - भी शामिल हैं। लगभग सभी परिभाषाओं में यूराल पर्वतमाला, यूराल नदी और कॉकस क्षेत्र पूर्वी यूरोप की पूर्वतम सीमा माने जाते हैं।
सतलज यमुना लिंक नहर
सतलज यमुना लिंक नहर अथवा एस.वाई.एल.  भारत में सतलुज और यमुना नदियों को जोड़ने के लिए एक प्रस्तावित 214 किलोमीटर (133 मील) लंबी नहर परियोजना है। हालांकि, इस प्रस्ताव में कई बाधाएं हैं, और वर्तमान में भारतीय सर्वोच्च न्यायलय में यह परियोजना लंबित है। एस.वाई.एल. वस्तुतः पंजाब और हरियाणा राज्यों के बीच नदी जल बंटवारे को संदर्भित करता है।
इस विवाद की शुरूआत तब हुई, जब 31 अक्टूबर 1966 को पंजाब राज्य को पुनर्गठित किया गया और हरयाणा राज्य बना था। विवाद का प्रमुख जड़ है- नदी जल का बंटवारा। 1976 में तत्कालीन प्रधानमंत्री इंदिरा गांधी ने इस मामले में हस्तक्षेप किया और फैसला किया कि दोनों राज्य अर्थात प्रत्येक 3.5 मिलियन एकड़ फुट प्राप्त करेंगे। जनवरी 2002 में सुप्रीम कोर्ट ने परियोजना की खुदाई जारी रखने के लिए पंजाब सरकार को निर्देश दिया। 2003 में पंजाब ने इस दायित्व से मुक्त होने की सोचीI 2004 में पंजाब राज्य विधानमंडल ने भूमि को डिनोटिफाई करने के लिए "पंजाब टर्मिनेशन ऑफ़ अग्रीमेंट एक्ट-2004" पारित किया। इस संबंध में सुप्रीम कोर्ट में एक प्रेसिडेंशियल रिफरेन्स दी गयी और मार्च 2016 में सुप्रीम कोर्ट ने इस पर सुनवाई आरंभ किया। 2016 में पंजाब विधानसभा में पुनः एक विधेयक पास कर किसानों को अधिग्रहीत भूमि वापस करने की बात की गई है। सुप्रीम कोर्ट ने विधेयक पर यथास्थिति का आदेश दिया है।
नहर का कार्य 85% तक पूरा हो गया है, और हरियाणा सरकार ने नहर के अपने हिस्से के कार्य को लगभग पूरा कर लिया है। हरयाणा ने अपने यहां नहर के 92 किमी के कार्य को पूरा कर लिया है।
इस परियोजना के पूर्ण होने पर हरयाणा सर्वाधिक लाभान्वित होगाI
पुरानी दुनिया
पूर्वजगत (Old World) अफ़्रीका, यूरोप और एशिया का भूभाग था। यह इन क्षेत्रों द्वारा उत्तर व दक्षिण अमेरिका के खोजे जाने से पहले इन क्षेत्रों के निवासियों के लिये पूरा ज्ञात विश्व था। पूर्वजगत की अवधारणा का प्रयोग नवजगत से भौगोलिक, जीववैज्ञानिक, राजनैतिक, सांस्कृतिक या अन्य तुलना करने के लिये किया जाता है।
नयी दुनिया
नई दुनिया, (New World) पृथ्वी के पश्चिमी गोलार्ध (हेमिस्फ़ीयर) का क्षेत्र है, जिसमें उत्तर व दक्षिणी अमेरिका और उनके पास स्थित कैरिबियाई सागर के द्वीप आते हैं। १५वीं शताब्दी ईसवी में यूरोप के कुछ खोजयात्रियों द्वारा इनकी खोज होने से पहले नये विश्व से बाहर रहने वाले लोग यह समझते थे कि अफ़्रीका, यूरोप और एशिया का भूभाग ही पूरा विश्व है। नये विश्व की अवधारणा का प्रयोग पूर्वजगत से भौगोलिक, जीववैज्ञानिक, राजनैतिक, सांस्कृतिक या अन्य तुलना करने के लिये किया जाता है।
रोगी शिक्षण
रोगी शिक्षण (Patient education) वह प्रक्रिया है जिसके द्वारा स्वास्थ्य-व्यवसायी तथा अन्य लोग रोगियों एवं उनकी देखभाल करने वालों को इस प्रकार की जानकारी प्रदान करते हैं जिससे रोगियों के स्वास्थ्य सम्बन्धी व्यवहार में परिवर्तन आये और उनके स्वास्थ्य में सुधार आये।
पूर्वजगत बंदर
पूर्वजगत बंदर (Old World monkey) एशिया और अफ़्रीका के महाद्वीपों पर मिलने वाले बंदरों का जीववैज्ञानिक कुल है। इसमें वर्षावनों, सवाना घासभूमि और अन्य स्थानों पर रहने वाले कई बंदर आते हैं। यूरोप में भी इस कुल के बंदरों के जीवाश्म (फ़ॉसिल) मिले हैं और जिब्राल्टर पर भी कुछ बंदरों की टोलियाँ अस्तित्व में हैं हालांकि यह शायद अन्य जगहों से लाई गई हो। जीववैज्ञानिक नाम से पूर्वजगत बंदरों के कुल को सेर्कोपिथेसिडाए (Cercopithecidae) बुलाया जाता है। ध्यान दे कि केवल पूर्वजगत के बंदर ही इस कुल में आते है। नवजगत (मसलन दक्षिण अमेरिका) के बंदरों का कुल अलग है।
पूर्वजगत बंदर मध्यम से बड़े आकार के होते हैं। इनमें से कुछ कोलोबस बंदरों जैसे वृक्षों पर रहने वाले और कुछ बाबूनों जैसे अधिकतर धरती पर घूमने वाले होते हैं। सबसे छोटी जाति टैलापोइन है, जिसकी बिना-पूँछ की लम्बाई ३४-३७ सेंटीमीटर की और वज़न केवल ७०० ग्राम से लेकर १.३ किलोग्राम के बीच होता है। सबसे बड़ा पूर्वजगत बंदर मैन्ड्रिल जाति का नर है जो ७० सेमी लम्बा और ५० किलोग्राम तक के भार का होता है।
देखने में पूर्वजगत बंदर कपियों से अलग होते हैं क्योंकि जहाँ कपियों की कोई विशेष दुम नहीं नहीं होती वहाँ अधिकतर पूर्वजगत बंदरों की स्पष्ट पूँछ होती है। लेकिन यह नवजगत बंदरों से भी अलग दिखते हैं क्योंकि अधिकतर नवजगत बंदरों की परिग्राही पूँछ होती है (यानि वे अपनी पूँछ से डालियाँ या अन्य चीज़ें पकड़ सकते हैं) जबकि पूर्वजगत बंदरों की दुमों में यह क्षमता नहीं होती। पूर्वजगत और नवजगत बंदरों के दाँतो की संख्या बराबर होती है लेकिन इनके दाँतो का अकार अलग-अलग है। इनकी नासिकाओं में भी अंतर है - नवजगत बंदरों की नासिकाएँ नीचे की ओर खुलती हैं जबकि पूर्वजगत बंदरों की दाई-बाई ओर।
गैस स्टोव
खाना पकाने के सन्दर्भ में, गैस स्टोव वह स्टोव है जिसमें ऊष्मा के लिये ज्वाला पैदा करने के लिये प्राकृतिक गैस, प्रोपेन, ब्यूटेन, द्रवीकृत पेट्रोल गैस या कोई अन्य ज्वलनशील गैस का प्रयोग किया जाता है। गैस के उपयोग के पहले खाना पकाने के लिये कोयला या लकड़ी आदि ठोस ईंधनों का ही प्रयोग किया जाता था। सबसे पहले १८२० के दशक में गैस स्टोव का उपयोग आरम्भ हुआ।
इल्मेनाइट
इल्मेनाइट (Ilmenite) एक खनिज है जो प्रधानतः लौह टाइटनेट है। यह टाइटेनियम-लौह आक्साइड खनिज है जिसका आदर्श सूत्र है। यह काला या ईस्पात-धूसर (steel-gray) रंग का ठोस है जो थोड़ा-थोड़ा चुम्बकीय गुण रखता है। वाणिज्यिक दृष्टि से इल्मेनाइट, टाइटेनियम का सबसे महत्वपूर्ण अयस्क है।
अनेक उद्योगों में टाइटेनियम के उपयोग की वृद्धि होने के कारण इल्मेनाइट के खनन तथा उत्पादन की ओर विश्व के अनेक शक्तिशाली राष्ट्रों का ध्यान आकर्षित हुआ है। यद्यपि इल्मेनाइट आग्नेय एवं परिवर्तित शिलाओं का नितांत सामान्य भाग है, तथापि भारत में समुद्रतटीय बालू के निक्षेपों के अतिरिक्त कोई भी निक्षेप ऐसा नहीं है जहाँ आर्थिक एवं वाणिज्य की दृष्टि से खननकार्य लाभद्रप्रद हो। दक्षिण भारत में तटीय बालू के लगभग १०० मील लंबे भूखंड में, पश्चिमी तट पर क्विलन के उत्तर में नंदीकारिया से कन्याकुमारी तक तथा पूर्वी तट पर किनारे किनारे तिरूनेलवेली जिले में लिपुरूम तक, इल्मेनाइट अधिक मात्रा में पाया जाता है। इल्मेनाइट बालू के साहचर्य में रयूटाइल, ज़िरकन, सिलीमेनाइट तथा मोनाज़ाइट आदि खनिज के रूप में मिलता है। कुछ कम महत्व की इल्मेनाइटयुक्त तटीय बालू मालाबार, रामनाथपुरम् , तंजोर, विशाखपत्तनम्, रत्नगिरि तथा गंजाम जिलों में भी मिली है।
केरल में इल्मेनाइटयुक्त तटीय बालू को खोदकर समीप के सांद्रण कारखानों को भेज दिया जाता है, जहाँ ९५ प्रतिशत शुद्धता का इल्मेनाइट प्राप्त किया जाता है।
इल्मेनाइट का उपयोग आजकल 'टाइटेनियम श्वेत' नामक श्वेत तैल रंग के निर्माण में किया जाता है। टाइटेनियम श्वेत 'सफेदा' (लेड सल्फेट) से भी अधिक श्वेत होता है। इसका और इसके यौगिकों का उपयोग तैल रंगों के अतिरिक्त कागज, चर्म, सूती कपड़े, रबर, प्लैस्टिक आदि अनेक उद्योगों में होता है। धात्विक टाइटेनियम का उपयोग विशेष प्रकार के इस्पात के निर्माण में किया जाता है।
उत्पादन-विश्व में इल्मेनाइट उत्पादन की दृष्टि से भारत का स्थान दूसरा है।
इल्कल
इल्कल (Ilkal) भारत के कर्नाटक राज्य के बागलकोट ज़िले में स्थित एक नगर है।
इल्कल बागलकोट ज़िले के हुनगुंद तालुक का एक छोटा सा नगर है। यह हुनगुंद से १२ किमी दक्षिण-पूर्व में घाटी में स्थित है। यह नगर जिले के बड़े व्यापारिक नगरों में से एक है और यहाँ बुनाई एवं रंगाई का उद्योग प्रमुख है। यहां से निर्यात की जानेवाली वस्तुओं में रेशमी तथा सूती कपड़े और कृषि की उपजें मुख्य हैं। दक्षिणी स्त्रियों के पहनावे के उद्योग के लिए भी यह प्रसिद्ध है। यहाँ आधुनिक ढंग से निर्मित बासंकारी, बसवन्ना एवं व्यांकोबा के तीन मंदिर बहुत ही प्रसिद्ध हैं। यहाँ पौष पूर्णिमा को प्रति वर्ष बड़ा मेला लगता है।
प्रथम आदितत्व
प्रथम आदितत्व (first principle) किसी ऐसे आधारभूत कथन, नियम या सिद्धान्त को कहते हैं जो किसी अन्य नियम या सिद्धांत द्वारा निष्कर्षित न किया जा सके। गणित में प्राथमिक ज्ञान को अभिगृहीत (ऐक्सियम) कहा जाता है।
तर्क में प्राथमिक ज्ञान ऐसे कथन होते हैं जो एक-दूसरे का खंडन न करें और जो किसी अन्य कथन द्वारा साबित न हों। उदाहरण के लिये, इस न्यायवाक्य (सिलोजिज़्म) को देखें: "सभी मानव खाना खाते है। रजत एक मानव है। रजत खाना खाता है।" इसमें पहले दो वाक्य प्राथमिक ज्ञान हैं, लेकिन तीसरा वाक्य प्राथमिक ज्ञान नहीं है क्योंकि वह पहले दो वाक्यों द्वारा निकाला गया निष्कर्ष है।
कलन (कैलकुलस) में जब 'प्रथम सिद्धान्त' की सहायता से किसी फलन का अवकलज निकालने को कहा जाता है, तो इसका अर्थ अवकलज की निम्नलिखित परिभाषा के द्वारा अवकलज निकालना होता है-
कॉल सेंटर कंपनियों की सूची
कुछ महत्त्वपूर्ण कॉल सेंटर कंपनियों की सूची निम्नलिखित है::
उजियारे कवि
उजियारे कवि एक हिन्दी कवि थे। वे बृंदावननिवासी नवलशाह के पुत्र थे।
इनके लिखे दो ग्रंथ मिलते हैं : (१) जुगल-रस-प्रकाश तथा (२) रसचंद्रिका। उक्त दोनों ग्रंथों की हस्तलिखित प्रतियाँ नागरीप्रचारिणी सभा, काशी के याज्ञिक संग्रहालय में सुरक्षित हैं। देखा जाए तो उक्त दोनों ग्रंथ एक ही हैं। दोनों में समान लक्षण उदाहरण दिए गए हैं। कवि ने अपने आश्रयदाताओं, हाथरस के दीवान जुगलकिशोर तथा जयपुर के दौलतराम के नाम पर एक ही ग्रंथ के क्रमश: जुगल-रस-प्रकाश तथा रसचंद्रिका नाम रख दिए हैं। जुगल-रस-प्रकाश की रचनातिथि संवत्. १८३७ (सन् १७८०) दी हुई है। लेकिन रसचंद्रिका की प्रति में तिथिवाला अंश खंडित है। कवि के अनुसार १३ प्रकरणों में समाप्य जुगल-रस-प्रकाश भरत के नाट्यशास्त्र पर आधृत है। रसचंद्रिका प्रश्नोत्तर शैली में लिखी गई है और इसके १६ प्रकाशों में अन्य रस ग्रंथों की तुलना में विभाव, अनुभाव, संचारी भाव और रस पर अधिक विस्तार से विवेचन किया गया है एवं रस को तो इतनी प्रमुखता दी गई है कि प्रत्येक रस पर अलग-अलग प्रकाश में विचार किया गया है। यद्यपि उक्त ग्रंथों में मौलिकता का लगभग अभाव है, तो भी बीच-बीच में कुछ मौलिक एवं महत्वपूर्ण प्रश्न उठाए गए हैं, यथा, रस नौ क्यों हैं? अधिक क्यों नहीं हैं? आदि।
शाश्वतवाद
शाश्वतवाद (पालि : सास्सतवाद ) बुद्ध के समय में प्रचलित वह दार्शनिक सिद्धान्त है जो मानता है कि आत्मा एक रूप, चिरन्तन और नित्य है, उनका न तो कभी नाश होता है और न कभी उसमें कोई विकार होता है। यह सिद्धान्त उच्छेदवाद का विपर्याय (विलोम) है। इस प्रकार के विचार बुद्ध के समय में अनेक पन्थों और सम्प्रदायों में व्याप्त था। बुद्ध ने निकायों और आगमों में इसका खण्डन किया।
बुद्ध का अनित्यवाद, शाश्वतवाद तथा उच्छेदवाद का मध्यम मार्ग है। 'प्रत्येक वस्तु है मैं ( शाश्वतवाद ) , यह एक एकान्तिक मत है, प्रत्येक वस्तु नहीं है, यह दूसरा एकांतिक मत है। इन दोनों ही एकांतिक मतों को छोड़कर बुद्ध ने मध्यम मार्ग का उपदेश दिया।
साबुनीकरण
जिस प्रक्रिया द्वारा साबुन का निर्माण किया जाता है उसे साबुनीकरण (Saponification) कहते हैं।
साबुनीकरण की क्रिया में वनस्पति तेल या वसा एवं कास्टिक सोडा या कास्टिक पोटाश के जलीय घोल को गर्म करके रासायनिक प्रतिक्रिया के द्वारा साबुन का निर्माण होता है तथा ग्लीसराल मुक्त होता है।
कील बम
कील बम एक विस्फोटक डिवाइस है जिसमें लोगों को घायल करने की क्षमता बढ़ाने के लिए कीलों का प्रयोग किया जाता है। कीलें छर्रे के रूप में कार्य करती हैं, जिससे छोटे क्षेत्र में अधिक से अधिक नुकसान पहुँचाया जाता है। ऐसे हथियारों में तेज़ व नुकीली चीज़ों जैसे: इस्पात गेंदों (स्टील बॉल), कील , टूटे छुरे, डार्ट्स और धातु के टुकड़े आदि का प्रयोग भी किया जाता है।
कील बम अक्सर आतंकवादियों द्वारा, विशेष रूप से आत्मघाती हमलावर द्वारा, इस्तेमाल किये जाते हैं क्योंकि वे बड़ी संख्या में लोगों को मारने के लिए भीड़ भरे स्थानों में विस्फोट करते हैं। कील बम का विद्युतचुम्बकीय (इलेक्ट्रोमेग्नेटिक) सेंसर और मानक धातु संसूचक (स्टैंडर्ड मेटल डिटेक्टर) के माध्यम से पता लगाया जा सकता है।
जैक हॉब्स
सर जॉन बेरी "जैक" हॉब्स (16 दिसम्बर 1882 - 21 दिसंबर 1963, ) अंग्रेज पेशेवर क्रिकेटर थे, जो 1905 से 1934 तक सरे के लिए और 1908 से 1930 तक 61 टेस्ट मैचों में इंग्लैंड के लिए खेले। अपने समय में "मास्टर" के रूप में विख्यात, उन्हें क्रिकेट के इतिहास में महानतम बल्लेबाज में से एक माना जाता है। 61,760 रन और 199 शतक के साथ वो प्रथम श्रेणी क्रिकेट में सबसे ज़्यादा रन और शतक बनाने वाले बल्लेबाज हैं।
1882 में गरीबी में पैदा हुए हॉब्स बचपन से ही क्रिकेट में करियर बनाना चाहते थे। 1905 में सरे के लिये अपने पहले प्रथम श्रेणी मैच में उन्होंने 88 रन बनाए। आने वाले सालों में उन्होंने अपने आप को एक सफल काउंटी बल्लेबाज स्थापित किया। 1908 में इंग्लैंड के लिये टेस्ट क्रिकेट में डेब्यु किया जिसमें उन्होंने पहली पारी में 83 रन बनाए। आगे के वर्षों में मिली-जुले प्रदर्शन के बाद, 1911-12 में ऑस्ट्रेलिया के खिलाफ उन्होंने तीन शतक लगाए। इस प्रदर्शन के बाद उन्हें विश्व का सबसे बड़ा बल्लेबाज माना जाने लगा। 1914 में प्रथम विश्व युद्ध की शुरुआत तक वो काउंटी क्रिकेट में बहुत सफल रहें। प्रथम विश्व युद्ध में ब्रिटिश सेना में सेवारत रहने के बाद, 1919 में क्रिकेट की शुरुआत होने पर उन्होंने अपनी प्रतिष्ठा बनाए रखी। पर उनके करियर पर आंत में उपांत्र शोथ-एपेंडिसाइटिस से ग्रस्त होने के कारण खत्म होने का खतरा मंडराने लगा। जिस वजह से वह 1921 में सीज़न के कई मैच नहीं खेल पाए। जब वो लौटे तो वो अधिक सतर्क बल्लेबाज बन गये और खेलने की सुरक्षित शैली का इस्तेमाल करने लगे। इसके बाद वह अपनी सेवानिवृत्ति तक टेस्ट और घरेलू क्रिकेट, दोनों में निरंतर और ज्यादा रन बनाने लगे। इस अवधि में उन्होंने अपनी सबसे प्रशंसित पारियाँ खेली।
सलामी बल्लेबाज के तौर पर उन्होंने कई प्रभावी भागीदारी स्थापित की; सरे के लिये टॉम हेवर्ड और एंड्रयू सैंडहॅम के साथ और इंग्लैंड के लिये विल्फ्रेड रोड्स और हरबर्ट सटक्लिफ के साथ। सटक्लिफ के साथ उनकी भागीदारी टेस्ट इतिहास में, पहले विकेट के लिए 2016 में औसत के मामले में, सबसे प्रभावी बनी हुई है। समकालीन लोग हॉब्स को अत्यंत ऊँचा दर्जा देते थे, और क्रिकेट समीक्षक अभी तक उन्हें सबसे अच्छे बल्लेबाजों में से एक में सूचीबद्ध करते रहते हैं।
हॉब्स की 56.94 की टेस्ट बल्लेबाजी औसत, सलामी बल्लेबाजों में केवल लेन हटन और सटक्लिफ से कम है। वह आराम से अपने करियर के दौरान अग्रणी टेस्ट रन बनाने वाले थे और अपने रिटायरमेंट के समय उनके सबसे ज्यादा टेस्ट रन थे। 1910 और 1929 के बीच में उनकी टेस्ट क्रिकेट में 65.55 की औसत थी।
जैक हॉब्स के कुछ उल्लेखनीय रिकॉर्ड इस प्रकार है:-
नामीबिया क्रिकेट टीम
नामीबिया क्रिकेट टीम (Namibia cricket team) अन्तर्राष्ट्रीय क्रिकेट नामीबिया को प्रतिनिधित्व करने वाली टीम है। इसका संचालन अंतरराष्ट्रीय क्रिकेट परिषद की सह-संस्था क्रिकेट नामीबिया द्वारा किया जाता है। वर्ष 2007 में वो अंतरराष्ट्रीय क्रिकेट परिषद् के हाई परफॉर्मेंस प्रोग्राम का हिस्सा बने। उन्होंने दक्षिण अफ़्रिका में २००३ क्रिकेट विश्व कप में भाग लिया हालाँकि वो सभी मैच हारे। उन्होंने आईसीसी इंटरकांटिनेंटल कप के सभी प्रारूपों में भाग लिया है।
निकॉलास स्कॉलट्ज़
निकॉलास स्कॉलट्ज़
पाकिस्तान का संघीय मंत्रिमंडल
पाकिस्तान का संघीय मन्त्रिमण्डल, पाकिस्तान के वरिष्ठतम मंत्रियों व अन्य वरिष्ठ निर्वाचित अधिकारियों का समूह है। यह पाकिस्तान का सबसे महत्वपूर्ण एवं उच्चतम संवैधानिक संस्थान है जोकि पाकिस्तान के प्रशासन व सरकार की नीति निर्धारण के लिए जिम्मेदार है सारे मन्त्रिमण्डल (कैबिनेट) सचिव, जनता द्वारा चुने गए राजनीतिज्ञों के निर्देश पर ही अपना काम करते हैं। इन चुने गए अधिकारियों को मन्त्री या वजीर कहा जाता है।
पाकिस्तान की पहली मन्त्रिमण्डल को पाकिस्तान के प्रथम प्रधानमन्त्री लियाकत अली खान द्वारा गठित किया गया था। पाकिस्तान की संघीय मन्त्रिमण्डल पाकिस्तान के संविधान के अनुच्छेद 81डी में दिए गए प्रावधानों के अनुसार अपने कार्यों का निर्वाह करती है। सारे कैबिनेट मन्त्रियों को पाकिस्तान के प्रधान मन्त्री द्वारा नामांकित किया जाता है। इन्हें पाकिस्तान के राष्ट्रपति द्वारा शपथ दिलाई जाती है। मन्त्रिमण्डल के सारे मन्त्रियों को सरकार की विभिन्न विभाग सौंपे जाते हैं। इन विभागों को मन्त्रालय कहा जाता है।
इग नोबेल पुरस्कार
इग नोबेल पुरस्कार नोबेल पुरस्कार का एक व्यंग्य है। ये हर वर्ष के अक्टूबर में दस असामान्य या महत्त्वहीन वैज्ञानिक अनुसंधानों को दिया जाता है।
वैनिटी प्रेस
वैनिटी प्रेस या वैनिटी प्रकाशक एक ऐसे प्रकाशन घर को कहते हैं जिसमें पुस्तकें प्रकाशित करवाने के लिए लेखक को पैसे देने पड़ते हैं। इसके अतिरिक्त, वैनिटी प्रकाशकों के पास कोई चयन मापदंड नहीं होता है।
पशुपति मुहर
च प्राचीन बुद्ध, जैन तीर्थंकर, पशुपती मुहर ( सर जॉन मार्शल के अनुसार) सिंधु घाटी सभ्यता के मोहन जोदड़ो पुरातात्विक स्थल में मिली पशुपति की एक मुहर का नाम है।यह मात्र संभावना मानी गयी है | यह एक प्राचीन बुुद्ध मुहर की संंभावना कम नहीं है ये मुहर बुुद्ध पर मार का आक्र्मण देखा जा सकता हैं जो कि मनुष्य की विविध प्रवृृत्ति को दर्शाया गया है जो वन्यपशु के रूप में है | जो लोभ, मद, मत्सर, क्रोध, स्वार्थ के प्रतिक है | और इस मुहर मे मुकुट रुप मे त्रिरत्न (त्रिसरण) दर्शा्या गया है |और जैन धर्मी भी मानते हैं कि ये मुहर प्राचीन जैैन तीर्थंकर किभी हो सकती है |
बोनोबो
बोनोबो एक विलुप्तप्राय वनमानुष है। आम चिंपैंजी के साथ ये मनुष्य का सबसे करीबी जीवित रिश्तेदार है।
कई अध्ययनों से पता चला है कि बोनोबो समाज में मादाओं का स्थान ऊँचा है। मादाओं और नरों के बीच लड़ाई की स्थिति कम ही आती है और नर अपनी प्रजाति के बच्चों और वयस्क आयु तक नहीं पहुँचने वाले सदस्यों के प्रति सहिष्णुता दिखाते हैं। इस प्रजाति में माँ और बच्चों का सम्बन्ध शक्तिशाली है तथा पूरे जीवनकाल तक बना रहता है। हालाँकि अनुक्रम मौजूद है और एक उच्च श्रेणी की मादा का बेटा छोटी श्रेणी की मादा से ऊँचा होता है, फिर भी अन्य वानरों की तुलना में श्रेणी का बोनोबो समाज में महत्व कम है।